Om deesdae ’n ingeligte en korrekte beroepskeuse te maak, is aansienlik moeiliker as ooit tevore – maar hier is vyf studierigtings wat vir jou geleenthede in Suid-Afrika kan skep.
’n Onlangse navorsingsverslag deur Solidariteit Helpende Hand se Studiefondssentrum het ’n paar interessante bevindings oor die huidige beroepswêreld gemaak.
Die navorsing het faktore in ag geneem soos beginsalaris, hoe lank dit kandidate geneem het om werk te kry nadat ’n kwalifikasie verwerf is, en die skaal waarteen kandidate se salaris in die afgelope 30 maande gegroei het.
Hoewel net 2% van die studente hierdie studierigting gevolg het, blyk dit ’n baie goeie studierigting te wees, en bykans al die studente in hierdie studierigting het reeds ’n werkaanbieding gehad nog voordat hulle afstudeer het.
“Waar die werkloosheidskoers vir jong mense 26,7% is, daal hierdie syfer volgens ons navorsing tot slegs 7% wanneer iemand ’n tersiêre kwalifikasie verwerf het.”